Kamjenčenjo 15. fête de la Musique wotměli
Kamjenc (SN/mwe). Na štyrnaće jewišćach wotmě so njedźelu wot popołdnja hač do nocy w Kamjencu 15. króć po cyłym swěće znate a woblubowane zarjadowanje Fête de la Musique.
Po wšěch hasach Lessingoweho města knježeše lóštna nalada, ke kotrejž je něhdźe 40 najwšelakorišich hudźbnych a dalšich skupin přinošowało. Tak zaklinčachu nimo ludoweje hudźby, klasiki a chórowych sadźbow w piwowych zahrodach, na torhošću a hosćencach tež wótre zynki rockoweje hudźby a samo punk. Mjez sobuskutkowacymi běchu starši hudźbnicy, kaž ći skupiny Elektrona 73, abo młódši, kaž QuerBeetRock. Nadróžny festiwal přiwabi lětsa wjace přihladowarjow hač loni, mjez nimi mnohe swójby a samo fanow ze Zhorjelca. Poprawom tež tam kóžde lěto Fête de la Musique swjeća, lětsa pak dyrbješe tónle swjedźeń wupadnyć.
fra_Latn pol_Latn szl_Latn